Обобщаване на анкетните листове на участниците в национален семинар с международно участие на тема „Превенция и борба с дискриминацията чрез средствата на наказателното право”, 8-10 април 2010 г., София
Общата оценка на участници за проведения във София семинар е между много добра и отлична. Оценката и за тематиката на семинара и връзката на тематиката с дейността на участниците в семинара е висока, така се оценява и степента на обогатяване на знания и умения от поднесената информация и тематика на семинара. Подчертана е и значимостта на поднесените информационни материали.
Мнения и препоръки от анкетните листове са посочени по-долу:
1. Да бъдат предоставяни на участниците изложенията по темите в края на семинарите или обединени в общо книжно тяло.

2. Обсъжданe на конкретни казуси за по-задълбочено разясняване, обсъждане и разбиране на непряката дискриминация.
3. Домашното насилие като проява на дискриминация.
4. В отделни работни групи да се решават конкретни казуси.
5. Да се увеличи времето за дискусии.

6. Като тема – значението на умисъла като извършване на дискриминационни действия.

7. Семинарите да станат регулярни.

8. Да се представят примери с положителни практики на другите законодателства.

9. По възможност – да няма честа смяна на модераторите.

10. Повече лектори психолози.

11. Организиране на различни семинари с практическа насоченост, в малки групи, повече възможности за дискусии, решаване на казуси, ролеви групи.

12. Повече неформални дискусии.
13. Да се направи възможно представянето на участниците помежду им с цел разширяване на контакти.

14. Специфика на криминалната активност сред различните етнически групи в страната.

15. КЗД да  продължава успешната работа в същата насока.

16. Семинари, изнесени в региони с изразено дискриминационно напрежение.
17. Семинари с практици и по-малко теоретици.

18. Като участници в семинарите да има хора от различен етнос и различна сексуална ориентация.

19. Какви са причините за извършване на престъпления от омраза и подобряване на социалния статус би ли довело до намаляване и изчезване на тези престъпления.

20. Като тема – международно сътрудничество по наказателни дела.

21. Повече интерактивни занимания и ролеви игри, участия на лица от малцинствени групи в обучението.

22. Част от темите да се разглеждат като решаване на казуси, което би довело до обратни връзки между участниците, а не само споделяне на опит и практика.

23. Проучване на потребностите на самите дискриминирани при определяне на приоритетите на институциите.

24. Ролята на НПО-тата в решаването на проблемите от такъв характер.

25. Социологически проучвания за идентифициране на проблемите.

26. Конкретно поставяне и формулиране на проблемите – съответно търсене на решения чрез законодателни промени, в съдебната практика и др.

27. Темите да бъдат с по-голяма практическа насоченост.

28. Изнесените лекции да бъдат отпечатани и раздадени на участниците.
29. Превенцията и ролята на културата като средство за борба с дискриминацията.

30. Участие в семинарите на жертви на дискриминация.
